**Nalunaarutiginninnissamut immersuiffinnik atuinissamut ilitsersuut 2015**

Pissaanermik atuinermik nalunaarutiginninnermut immersugassaq.

* Sulisut najugaqartunut sukkulluunniit timikkut/tarnikkut pissaanermik atuinermi immersugassaq atorneqartassaaq.
* Assersuutigalugu;
* aalajangerlugu nikitsaaliornermi
* paaqqinniffimmi anitsaaliuinermi
* suulluunniit aalajangiilluni paarsinerit
* ininik misissuinermi
* pigisanik arsaarinninnerit
* taakkununnga ilanngullugit imigassamik, hashimik tupamillu arsaarinninneq nipituumik nillianermi/naveersinermi
* pigisanik tunniussiumannginnermi
* angajoqqaat ilaginissaanik itigartitsinermi
* telefonimik atueqqusinnginneq ("illumi malittarisassani" erseqqissumik allassimanera eqqaassanngikkaanni) il.il.
* Inatsisitigut pisussaaffiuvoq nalunaaruteqarneq, najugaqartut illersorniarlugit.

Annersaanernik sioorasaarinernillu nalunaarutiginninnermut immersugassaq.

* Sulisunut timikkut/tarnikkut annersaanerni sioorasaarinernilu tamani atorneqassaaq.
* Aammattaaq timikkut saassusinerit, taakkununnga ilanngullugit;
* qitseraanerit
* annersitsiniarnerit/isimmitsiniarnerit/kiisiniarnerit tamarmik
* kiinaq tikiivillugu nipitoorsuarmik nillianerit
* inuunermik sioorasaarinerit
* pinngitsaaliinissamik sioorasaarinerit, assigisaallu
* ilaatigullu aamma aserorterinerit ilaanni atuussinnaalluni, tamatumani najugaqartoq immikkut sioorasaarisutut pissusilersornerani.
* Sulisut illersorneqarnissaannut nalunaaruteqarneq;
* aammattaaq tamatigut isumaliutigineqartassaaq aqagukkut politiit sulitillunilu ajoqusernernik nalunaarut sananeqassanersoq.

Pisoq pillugu nalunaarutiginninnermut immersugassaq.

* Immikkut ittumik ilungersunartumik pisoqarnerit tamaasa atorneqassaaq.
* Assersuutigalugu;
* peruluttoqarnerani/napparsimmavimmut unitsitsisoqarnerani,
* kinguaassiuutitigut atornerluisoqarnerani/sakkortuumik innarliisoqarnerani,
* annertuumik/sakkortuumik aserorterinermi,
* najugaqartut qimaanerini tammaaneqarneriniluunniit,
* ikuallattoqarnerani/anorersuartoqarnerani ilungersunartumilluunniit imermik ajoqusertoqarnerani,
* imminoriaraluartoqarnerani imminortoqarneranilu,
* pisuni annertuuni ilungersunartuniluunniit allanik pisoqartillugu.
* Pissaanermik atuinermik aamma annersaasoqarnerani sioorasaarisoqarneraniluunniit nalunaarutiginninnissamut taartaanngilaq.
* Immersugassaq uppernarsaatitut makkununnga atugassaavoq;
* isumannaassallugu qularnaassallugulu pisoq sulinikkut ilisisimalluakkat (fagligt) atorlugit naammaginartumik immersugassaq nassuiaalluarluni immersorneqarnissaa.

MALUGINIAGASSAQ!

Pisuni qulaani allassimasuni tamani pissutsit assigiissinnaapput taamaattumillu immersuiffissat sorliit atorneqarnissaannut naliliineq tunngavigineqassalluni. Pisuni arlalinni qulaani allassimasut arlallit immersorneqartariaqarsinnaapput.

Assut;

* najugaqartoq sulisumut peqqarniillisarpat

(***annersaanermik sioorasaarinermillu nalunaarutiginninneq***)

* aalajangerlugu nikitsaaliuinermik kinguneqartumik

(***pissaanermik atuinermik nalunaarutiginninneq)***

* kingornalu najugaqartoq ilungersunartumik ikuallatsitsippat

(***pisumik nalunaarutiginninneq).***

Immersugassat pingasut immersorneqassapput.

Immersugassat tamarmik nittartakkatsinniipput [www.socialstyrelsen.gl](http://www.socialstyrelsen.gl)